**Șoaptele vântului**

*Nicu Hăloiu*

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Șoaptele vântului

...

Mi-a șoptit un fir de vânt:

Omule, fii pregătit,

Am văzut acolo-n cer,

Semne tainice, mister,

Cum toate se nasc și pier

Și nu e pace pe pământ,

Lumea este la sfârșit!

...

Și eu ce să fac atunci?

Am întrebat firul de vânt

Plimbă-te prin văi și lunci,

La poale de munți semeți,

Încearcă să iubești, să ierți,

Că de-aia ești pe pământ!

...

Du-te-n mijlocul naturii,

Devreme, de dimineață,

Ieși, încarcă-te cu viață,

Simte dragostea pădurii,

Privește norii de pe cer,

Vorbește-le încet, ușor,

Gândește-te că ești un nor

Pufos, albiu și efemer!

...

Încă un lucru să mai știi:

Orice-ar fi, prin orice-ai trece,

Tu rămâi la toate rece,

Privește-n jur cu detașare,

Îndură totul cu răbdare.

Numai nu te-mpotrivi!